
VENDIM
Nr. 244, datë 20.4.2023

PËR NJË NDRYSHIM NË VENDIMIN NR. 920, DATË 25.11.2020, TË KËSHILLIT TË MINISTRAVE “PËR TRAJTIMIN ME PAGË E SHTESA MBI PAGË DHE PËR PROCEDURËN E KOMPENSIMIT FINANCIAR GJATË QËNDRIMIT NË PUNË TË PUNONJËSVE TË POLICISË SË BURGJEVE”, TË NDRYSHUAR

Në mbështetje të nenit 100 të Kushtetutës, të pikës 2, të nenit 4, të ligjit nr. 10405, datë 24.3.2011, “Për kompetencat për caktimin e pagave dhe të shpërblimeve”, dhe të pikës 2, të nenit 18, të ligjit nr. 80/2020, “Për Policinë e Burgjeve”, me propozimin e Kryeministrit, Këshilli i Ministrave

VENDOSI:

1. Lidhja nr. 1, e vendimit nr. 920, datë 25.11.2020, të Këshillit të Ministrave, “Për trajtimin me pagë dhe shtesa mbi pagë dhe për procedurën e kompensimit financiar gjatë qëndrimit në punë të punonjësve të Policisë së Burgjeve”, të ndryshuar, zëvendësohet me lidhjen me të njëjtin numër dhe emërtim, që i bashkëlidhet këtij vendimi dhe është pjesë përbërëse e tij. 
2. Efektet financiare, që rrjedhin nga zbatimi i këtij vendimi, për vitin 2023, përballohen nga fondet e kontingjencës, të miratuara për vitin 2023.
3. Ngarkohen Ministria e Drejtësisë dhe Policia e Burgjeve për zbatimin e këtij vendimi.  
Ky vendim hyn në fuqi pas botimit në Fletoren Zyrtare dhe i shtrin efektet financiare nga data 1 prill 2023.

ZËVENDËSKRYEMINISTËR
Belinda Balluku

Lidhja nr. 1
Paga bazë mujore për gradë për punonjësit e Policisë së Burgjeve
	Roli
	Grada
	Paga bazë për gradë

	1
	2
	3

	Bazë
	Aspirant
	59 000

	
	Nëninspektor
	61 500

	
	Inspektor
	64 000

	
	Kryeinspektor
	68 500

	

	I mesëm 
	Nënkomisar
	75 000

	
	Komisar
	82 500

	
	Kryekomisar
	106 000

	

	I lartë
	Drejtues 
	123 000

	
	Drejtues i lartë
	133 700

